PAUB TXOG KOJ COV CAI

Kev Cais Saib Tsis Taus Neeg Rau Txoj 

Kev Xeeb Tub & Yug Menyuam

OFCCP Tiv Thaiv Koj ntawm Txoj Kev Cais 

Saib Tsis Taus Neeg Rau Txoj Kev Xeeb Tub

1. Kev cais saib tsis taus neeg rau txoj kev xeeb tub yog 

dabtsi?

Txoj kev cais saib tsis taus neeg xeeb tub feem ntau yog tshwm sim 

thaum uas ib lub chaw ua haujlwm ua yam phem rau ib tug neeg ua 

haujlwm los yog ib tug neeg tso ntawv xav ua haujlwm vim hais tias 

nws xeeb tub, yug menyuam, los yog muaj tej yam mob uas ntsig txog 

rau kev xeeb tub los yog kev yug menyuam. Thiab hom kev cais saib 

tsis taus no tej zaum ho tshwm sim thaum uas ib lub chaw ua haujlwm 

muaj ib co kev tswj los yog tej yam lawv ib txwm ua uas yeej cais 

pojniam ntawm tej txoj haujlwm vim yog lawv muaj menyuam. 

2. Kuv txoj cai yog dabtsi?

Txoj cai uas OFCCP tau tswj xyuas mas ib lub chaw ua haujlwm uas 

ua lag luam nrog rau Nom Tswv Loj tsis muaj txoj cai los mus cais 

saib tsis taus koj thaum uas lawv ntiav koj, muab koj tshem tawm, 

them nyiaj rau koj, cov txij ntsim kev pab rau koj, koj cov haujlwm 

lawv muab rau koj, kev nce haujlwm, kev muab neeg tshem tawm 

haujlwm, kev cov qhia ua haujlwm, kev nrhiav neeg ua haujlwm, 

thiab lwm cov mus ua ub no ntawm yus tus kheej vim hais tias yog koj 

xeeb tub, yug menyuam, muaj tej yam mob dabtsi los yog kev muaj 

peev xwm yug menyuam. 

Koj muaj tej co kev tiv thaiv yog hais tias koj muaj menyuam, yug 

menyuam, los yog muaj ib tug mob uas ntsig txog rau kev xeeb tub los 

yog kev yug menyuam. 

• Koj muaj txoj cai mus ua haujlwm tsuas yog koj tseem muaj peev 

xwm ua tau koj txoj haujlwm. 

• Lawv tseem saib koj tib yam li lwm tus neeg ua haujlwm uas muaj 

tib yam kev mob yog hais tias koj cia li ua tsis tau koj txoj haujlwm 

ib ntus vim tias koj xeeb tub lwm.

• Koj yeej muaj txoj cai kom koj lub chaw haujlwm tuav koj txoj 

haujlwm tseg rau koj thaum uas koj tuaj tsis tau tuaj ua haujlwm 

vim yog muaj tej yam ntsig txog kev xeeb tub; qhov haujlwm ntawd 

yuav tsum muab tuav tseg kom ntev tib yam raws lub sijhawm, thiab 

kom teev tib co lus tseg txog txoj haujlwm, kom cov haujlwm muab 

tuav tseg rau cov neeg ua haujlwm uas muaj mob los yog muaj lwm 

yam kev mob nkeeg es tsis tuaj ua haujlwm.

• Koj muaj txoj cai txais tib co txiaj ntsim kev pab uas lwm tus neeg ua 

haujlwm tau thaum uas lawv mus so haujlwm tau txais.

• Koj muaj feem muaj txoj cai siv txog li 12 asthiv mus so haujlwm 

tauj ib lub xyoos rau tej yam kev mob nkeeg uas yog tsis them nyiaj 

haujlwm. (xam tas nrog rau kev xeeb tub thiab kev yug menyuam) 

thiab rau kev tu menyuam nyob rau ntawm txoj cai Family and 

Medical Leave Act (FMLA). Ob leeg niam txiv muaj feem tsim 

nyog txais kev so haujlwm FMLA. Tej kev 

yuam cai ntawm FMLA yuav tsum muab tshaj 

tawm mus rau lubDepartment of Labor’s Wage 

& Hour Division (http://www.dol.gov/whd). 

3. Puas muaj tej yam dabtsi ntxawg ntxawg 

uas kuv lub chaw haujlwm ua tsis tau yog 

tias kuv cia li xeeb tub, yug menyuam, los 

yog muaj ib tug mob ntsig txog rau kev 

xeeb tub los yog kev yug menyuam?

Muaj. Cov muab ua piv txwv ntawm no yog cov 

uas koj lub chaw haujlwm ua tsis tau: 

• Txwv tsis pub haujlwm rau koj ua vim yog koj 

xeeb tub.

• Siv koj qhov kev xeeb tub los dag kev sim koj txoj 

kev ua tau haujlwm. Thov no yog xam rau hauv 

qhov kom koj yuav tsum muaj tej yam mob tshwj 

xeeb, xws li yuav tsum muab kom tau tus kws 

kho mob ib daim ntawv los qhia hais tias koj yeej 

npaj tau rov mus ua haujlwm yog tias cov kev mob 

nkeeg yog tias tej yam uas lawv ho tsis kom lwm 

tus neeg ua haujlwm yuav tsum ua thaum uas lawv 

tawm mus so haujlwm. 

• Yuam kom koj nyob so tsis ua haujlwm txog txij koj 

yug tau koj tug menyuam yog tias koj tsis tuaj ua 

haujlwm vim hais tias koj xeeb tub ces ho rov sawv 

taus lawm.

• Txwv tsis pub koj ua haujlwm vim hais tias koj 

muaj cov menyuam mos, tsis li ces saib koj lub chaw 

haujlwm puas muaj ib txoj kev tswj rau cov txiv neej ua 

haujlwm uas zoo tib yam thiab. 

• Tsis kam them nqi tsev kho mob thiab lwm yam nuj 

nqis kho mob uas ntsig txog kev xeeb tub tib yam li cov 

nqi uas lawv yuav tau them rau lwm cov kev kho mob 

nkeeg, yog tias koj lub chaw haujlwm muab ntawv faj 

seeb kho mob rau cov neeg ua haujlwm. 

• Tsis kam pub rau koj, uas yog ib tug neeg ua haujlwm 

xeeb tub los yog ib leej niam tshiab uas tawm mus so 

haujlwm, txoj kev muaj feem los mus khwv kom tau 

sijhawm ua haujlwm ntev tshaj lwm tus, kev so haujlwm 

lawv them, cov kev nce nyiaj haujlwm thiab cov txiaj ntsim 

kev pab ib tus yog tias raug mob lub cev tsis taus tib yam 

xws li cov neeg uas tau mus so haujlwm vim muaj mob 

nkeeg los yog vim tias yog lwm yam.

• Tsis kam muab txoj kev yoog pab rau koj cov kev mob 

nkeeg ntsig txog kev xeeb tub thaum uas lawv ho muab kev 

yoog pab zoo ib yam li ntawd rau lwm txoj kev mob nkeeg, 

piv txwv li ntawm txoj kev tso cai rau koj zaum los yog koj 

noj qhob noom thaum koj ua haujlwm.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
4. OFCCP tiv thaiv leej twg?

OFCCP tiv thaiv txoj cai ntawm cov neeg ua haujlwm thiab cov neeg 

tso ntawv nrhiav haujlwm ntawm cov chaw haujlwm uas ua lag luam 

nrog rau Nom Tswv Loj. Qhov no yog xam nrog rau hauv cov neeg ua 

haujlwm rau cov tsev txhab nyiaj, cov chaw haujlwm khiav computer, 

cov chaw haujlwm ntim nqaij, cov khw muag khoom, cov chaw 

haujlwm tsim khoom, cov chaw haujlwm txheeb nyiaj txiag, thiab cov 

chaw haujlwm tsim vaj tse, thiam lwm cov. 

5. Kuv yuav ua li cas yog tias kuv ntseeg hais tias kuv lub 

chaw haujlwm cais saib tsis taus kuv vim yog txoj kev xeeb 

tub, kev yug menyuam, tej yam mob nkeeg ntsig txog, los 

yog kev muaj feem yug tau menyuam?

Koj muaj feem ua ntawv foob kev tsis siab mus rau OFCCP. Koj tsis tas 

yuav paub tseeb hais tias koj lub chaw haujlwm yog ib lub chaw muaj 

ntawv ua lag luam nrog nom tswv loj los yog ib tug uas txais haujlwm 

los ua mas thiaj li ua tau ntawv foob kev tsis txaus siab.

6. Kuv yuav ua ib daim ntawv foob tsis txaus siab rau OFCCP 

yog yuav ua li cas?

Koj ua ntawv foob tsis txaus saib txog kev cais saib tsis taus neeg 

los tau yog tias koj:

• Muab ib daim ntawv thov ua kom tiav thiab siv Internet muab xa mus 

rau OFCCP lub vas sab; 

• Tuaj tim ntsej tim muag tuaj muab ib daim ntawv thov ua kom tiav 

nyob rau ntawm OFCCP lub hoob kas; los yog 

• Muab daim ntawv ua tiav lawm xa ntawv mus, xa e-mail mus, los 

yog muab fax mus rau OFCCP lub hoob kas ntawm ib cheeb tsam uas 

saib xyuas lub chaw uas qhov kev iab liam kev cais neeg saib tsis taus 

tau tshwm sim.

Daim ntawv thov muaj nyob hauv Internet ntawm http://www.dol.gov/

ofccp/regs/compliance/pdf/pdfstart.htm thiab cov uas muab zwm ua 

ntaub ntawv muaj nyob rau tas nrho OFCCP cov hoob kas. Yog koj mus 

nrhiav lub hoob kas nyob ze koj tshaj, mus saib OFCCP cov hoob kas 

uas muab teev tseg nyob rau hauv Internet ntawm http://www.dol.gov/

ofccp/contacts/ofnation2.htm. 

Koj yuav tsum nco ntsoov xee npe rau koj daim ntawv thov uas koj ua 

tiav lawm. Yog tias koj tsis xee npe rau, OFCCP yeej tseem txais koj 

cov lus tsis txaus siab tiamsis OFCCP ib tug neeg xwj yuav hais kom 

koj xee npe rau daim ntawv thaum uas koj tuaj xam phaj. Cov lus 

tsis txaus siab uas iab liam txog kev cais saib tsis taus neeg uas muaj 

lub hauv paus los ntawm hom neeg twg, tawv nqaij xim twg, pojniam 

los txivneej, kev deev seem twg, pojniam txiv neej seem twg, los yog 

txawm haiv neeg twg yuav tsum tau muab foob tuaj ua ntej 180 hnub 

txij ntawm lub hnub tim uas qhov kev cais saib tsis taus neeg tshwm 

sim, tsis li ces lub sijhawm los ua ntawv foob yuav tau muab txuas ntxiv 

yog tias muaj kev tsim nyog txaus. Tib lub sijhawm 180-hnub yog ib 

qho yuav muab siv tau rau cov lus tsis txaus siab hais txog cov kev cais 

saib tsis taus neeg coj los sib tham, qhia tawm, los yog khawb taub txog 

ntawm txoj kev them nyiaj ua haujlwm.

7. Kuv lub chaw haujlwm puas muab kuv tshem tawm 

haujlwm, txo haujlwm, los yog muab kuv saib yam tsis 

zoo npaum lwm tus yog tias kuv ua ntawv foob kev tsis 

txaus siab?

Tsis tau. Nws yog ib qho yuam cai rau koj lub chaw haujlwm los mus 

pauj kua zaub ntsuab yog tias koj ua ntawv foob tsis txaus siab los yog 

koom tes rau ib qho kev xwj paus ntsis. OFCCP cov kev cai tswj tiv 

thaiv koj ntawm kev tab plaub, kev hem, kev teev ua phem, kev raug 

haub, los yog kev pauj kua zaub ntsuab yog tias koj tawm suab hais koj 

txoj cai. 

8. Kuv puas ua tau ntawv foob kev tsis txaus siab nrog rau 

ob lub OFCCP thiab Equal Employment Opportunity 

Commission (EEOC) tibsi?

Tau, yog tias koj ua ntawv foob ob lub OFCCP thiab EEOC tibsi, koj 

cov lus tsis txaus siab yuav raug muab xwj los ntawm ib lub koomhaum 

uas muaj txoj cai los xwj. Muaj tej zaum, OFCCP thiab EEOC yuav 

txiav txim los ua haujlwm ua ke mus xwj txog koj cov lus tsis txaus 

siab. 

Feem ntau OFCCP yuav muab ib tug neeg twg cov lus tsis txaus siab 

txog kev cais saib tsis taus neeg xeeb tub faj mus rau EEOC. Tiamsis, 

feem ntau OFCCP yuav tuav cov lus tsis txaus siab uas tau ua ntawv 

foob rau cov chaw haujlwm txais haujlwm ntawm nom tswv loj los ua 

thaum uas lawv pom tias tej zaum muaj tej kev cais saib tsis taus neeg 

uas pheej raug ib pawg neeg ua haujlwm los yog cov neeg tso ntawv 

nrhiav haujlwm. Thiab feem ntau OFCCP yuav tuav cov lus tsis txaus 

siab rau cov chaw haujlwm txais lag luam ntawm nom tswv loj los ua 

uas iab liam kev cais saib tsis taus neeg raws li ntawm ib tus neeg txoj 

kev nyiaj pojniam txiv neej los yog seem pojniam txiv neej twg, kev 

mob lub cev tsis taus, los yog cov qub tub rog uas muaj kev tiv thaiv 

lawm. Feem ntau, OFCCP yuav tuav cov kev tsis txaus siab rau cov 

chaw haujlwm txais lag luam ntawm nom tswv loj los ua uas iab liam 

kev cais saib tsis taus neeg raws li ib tug neeg hais txog, tham txog, los 

yog qhia txog kev them nyiaj ua haujlwm. 

9. Yuav muaj dabtsi tshwm sim yog hais tias muaj ib qho kev 

txiav txim hwais tias kuv yog ib tug neeg raug lub chaw 

haujlwm cais saib tsis taus neeg?

Tej zaum koj muaj txoj cai los txais kev pab daws teeb meem uas muab 

koj tso rau ib qho chaw uas koj muaj feem nyob yog tias txoj kev cais 

saib tsis taus neeg tsis tau tshwm sim hlo li. Tej zaum koj muaj txoj cai 

los mus tau haujlwm ua, nce haujlwm, rov tau haujlwm dua, los yog 

raug muab lwm txoj haujlwm rau ua lawm. Thiab tej zaum koj muaj 

txoj cai los txais cov nyiaj lawv them yav tag los, them rau tom ntej, 

nce nyiaj los yog ob peb qho ntawm cov kev pab daws teeb meem 

ntawm no ua ke. Ntxiv mus, yog tias OFCCP txiav txim hais tias lub 

chaw txais haujlwm ntawm nom tswv loj los ua los yog cov chaw txais 

ntawm lawv los ua haujlwm tau cais saib tsis taus neeg, OFCCP muaj 

cai los mus tshawb nrhiav kom lub chaw ua haujlwm raug txwv los 

yog muab tshem tawm ntawm txoj kev xam tseg rau nom tswv loj pub 

haujlwm rau lawv ua los yog kom lub chaw haujlwm cov ntawv txais 

haujlwm los ua muab lawv cov ntaub ntawv hloov kho tshiab los yog 

muab xuam tseg.

Yog xav paub ntxiv:

the u.s. department of labor

Office of Federal Contract Compliance Programs

200 Constitution Avenue, NW Washington, D.C. 20210

1-800-397-6251 / TTY: 1-877-889-5627 

www.dol.gov/ofccp

Thov ceeb toom hais tias daim ntawv teev cov lus tseeb no muab ib co lus qhia tawm rau 

sawvdaws. Nws tsis yog los siv mus hloov chaw txoj cai muaj tseeb thiab cov kev cai tswj hais 

txog txoj kev pab cuam uas tau muab piav qhia nyob rau hauv no.

Muab kho tshiab Lub Cuaj Hli Ntuj 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp